Ir-Regolament (KEE) Nru 1397/68 tal-Kummissjoni
tas-6 ta’ Settembru 1968
li jemenda r-Regolament Nru 474/67/KEE dwar l-iffissar bil-quddiem tar-rifużjoni fuq l-esportazzjoni għar-ross u r-ross miksur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 359/67/KEE [1] tat-28 ta’ Lulju 1987 dwar l-organizzazzjoni komuni tas-suq fir-ross, u b’mod partikolari l-Artikolu 17(6) tiegħu,
Billi skond l-Artikolu 17(4) tar-Regolament Nru 359/67/KEE, ir-rifużjoni li tkun tapplika fil-jum li fih issir l-applikazzjoni tista’ tigi applikata għal esportazzjoni magħmula matul il-perjodu taż-żmien tal-validità tal-liċenzja u billi, f’dan il-każ, jiġi applikat ammont korrettiv għar-rifużjoni; billi, skond l-Artikolu 1 tar-Regolament tal-Kummissjoni Nru 474/67/KEE [2] tal-21 ta’ Awissu 1967 dwar l-iffissar bil-quddiem tar-rifużjoni fuq l-esportazzjoni għar-ross u r-ross miksur, l-ammont korrettiv huwa egwali għad-differenza bejn il-prezz ċ.i.f. u l-prezz ċ.i.f. ta’ meta tintbagħat il-kunsinna;
Billi, filwaqt li l-liċenzji ta’ l-esportazzjoni għar-ross u r-ross miksur huma validi sat-tmiem tal-ħames xahar wara dak tal-ħruġ, rari jeżisti suq tassew rappreżentattiv għal dawn il-prodotti għajr fuq skond jew skondi fil-qosor; billi għandu għalhekk ikun possibbli li jiġi ffissat ammont korrettiv iktar baxx mid-differenza imsemmija hawn fuq;
Billi b’konsegwenza ta’ dan huwa meħtieġ li jiġi emendat ir-Regolament Nru 474/67/KEE.
Billi l-miżuri pprovvduti f’dan ir-Regolament huma skond l-Opinjoni tal-Kumitat tal-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
"Meta tiġi ffissata bil-quddiem ir-rifużjoni fuq l-esportazzjoni għar-ross u r-ross miksur imsemmija fl-ewwel subparagrafu ta’ l-Artikolu 17(4) tar-Regolament Nru 359/67/KEE, ir-rifużjoni għandha tkun dik li tapplika għal esportazzjoni fil-jum li fih issir l-applikazzjoni għal-liċenzja:
- imnaqqsa b’mhux iktar mid-differenza bejn il-prezz ċ.i.f ta’ meta tintbagħat il-kunsinna u l-prezz ċ.i.f. meta ta’ l-ewwel jaqbeż lil ta’ l-aħħar b’iktar minn 0,025 ta’ unitajiet tal-kont għal kull 100 kilogramma;
- miżjuda b’mhux iktar mid-differenza bejn il-prezz ċ.i.f. u l-prezz ċ.i.f. ta’ meta tintbagħat il-kunsinna meta ta’ l-ewwel jaqbeż lil ta’ l-aħħar b’iktar minn 0,235 ta’ unitajiet tal-kont għal kull 100 kilogramma
Fl-intervalli taż-żmien bejn l-iffissar ta’ kull ġimgħa, l-ammont tar-rifużjoni li japplika fil-każ ta’ ffissar bil-quddiem għandu jiġi aġġustat biss meta l-applikazzjoni tad-dispożizzjoni msemmija hawn fuq twassal illi l-ammont tagħha jiġi mibdul b’iktar minn 0,025 ta’ unitajiet tal-kont għal kull 100 kilogramma."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Settembru 1968.